
Esselamu alejkum


Čovjek je na poklon dobio pozlaćeni sat. Obzirom da je muškarcima zabranjeno nositi zlato šta onda uraditi stim satom?


Zanimam me općenito šta uraditi sa onim što je meni ***[haram](https://pitajucene.com/search/haram/questions/ "Pretraži pitanja o haramu")*** da nosim a i drugim muškarcima, mogu li prodati muški zlatni sat, mušku zlatnu ogrlicu, narukvicu isl. nekom ne muslimanu npr.?


* 
* 
* 
* 
* 
* 
* 

 
Šta uraditi sa onim što ja ne smijem nositi, npr. zlatni sat, ogrlica isl.?

Ve alejkumus selamu ve rahmetullahi…


Zlato je trgovačka roba i njime se može trgovati, i time se okoristiti.


Nešto što je zabranjeno za upotrebu ili nošenje, ne znači da je zabranjeno i za trgovinu. Takav je primjer zlata za muškarca. Isto je zabranjeno muškarcu za upotrebu, tj. nošenje, i to ima svoju duboku Božansku mudrost, ali mu je dozvoljeno za trgovinu, odnosno nema zabrane po tom pitanju.


To vidimo iz poznate situacije kada je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, savs, vidio zlatni prsten na ruci jednog ashaba, potom mu ga skinuo i bacio. Jedan od prisutnih ashaba reče ovome čiji je prsten bio da ga uzme i okoristi se njime. To znači, ako ga ne možeš nositi, ostvari preko njega materijalnu korist.


***[Ashabi](https://pitajucene.com/search/ashab/questions/ "Pretraži pitanja o ashabima")*** su najbolje poznavali vjeru, i da je zabranjeno zlato prodati muškarcu muslimanu, kao što mu je zabranjeno da ga nosi, ovaj mu sigurno ne bi išaretio da ga proda…


Prodati se može nemuslimanu, kao i u zlatarske radnje koje zlato otkupljuju. To je ***[halal](https://pitajucene.com/search/halal/questions/ "Pretraži pitanja o halalu")*** trgovina. Šta će dalje raditi sa tim zlatom oni koji ga kupe, to već ne treba da interesuje onoga ko je zlato prodao.


Allah najbolje zna…


 


 


